বার্তা পরিবেশক:: কলেজ পড়–য়া শিক্ষার্থীদের সংগঠণ “টেকনাফ স্টুডেন্টস্ ক্লাব এর সদস্যরা হাত খরচের জমানো টাকায় একজন মমূর্ষ রোগীর অপারেশন এগিয়ে এসে বিরল দৃষ্টান্ত স্থাপন করল। টেকনাফ সাবরাং কটাবনিয়া এলাকার অসহায় আশরাফুজ্জামান (৫৫) (হার্নিয়া)র আক্রান্ত হয়ে বিভৎস অন্ডকোষ নিয়ে রাস্তার ধারে পড়ে ছিল। ঘটনাটি টেকনাফ স্টুডেন্টস্ ক্লাব এর সদস্যদের নজরে এলে তারা সিদ্ধান্ত নেয় তার চিকিৎসায় এগিয়ে আসবেন। গত ১৫ আগষ্ট বিকালে টেকনাফ উপজেলা একাডেমিক সুপার ভাইজার নুরুল আবছার, টেকনাফ উপজেলা সমাজ সেবা অফিসার গিয়াস উদ্দীন, সাংবাদিক ইউনিটির সভাপতি ও টেকনাফ নিউজ এর সম্পাদক সাইফুল ইসলাম সাঈফি, বিশিষ্ট ব্যবসায়ী মোহাম্মদ আলী, সাংবাদিক এম আমান উল্লাহ আমানসহ টেকনাফ স্টুডেন্টস্ ক্লাবের সভাপতি সাইফুর রহমান সবাইকে নিয়ে কাটাবনিয়া উপস্থিত হয়। এসময় অসহায় আশরাফুজ্জামান এর চিকিৎসা খরচ বাবদ প্রাথমিক ভাবে সাত হাজার টাকা প্রদান করা হয়। আগামীতে প্রয়োজনে আরো সহায়তা প্রদান করা হবে বলে জানান সংগঠনের সদস্যরা।